Gar talɣiwin n userwes, tella tenɣumnayt (métaphore). D acu kan, aserwes, ur yettuneḥsab ara d tugna n uzalag (trope) am tenɣumnayt acku ur yettili ara deg-s usezleg n unamek. Ibder-d H. Morier205 ayen i d-yenna Voltaire ɣef tenɣumnayt d userwes, yenna-d belli tanɣumnayt mi ara tili d tamagant (naturelle), tetteffeɣ-d seg uramsu (passion), meḥsub seg telqay n wafrayen, ma d aserwes yetteffeɣ-d kan seg wallaɣ (esprit).